CELEX: 32018R1508
Language: sl
Date: 2018-10-10 00:00:00
Title: Izvedbena uredba Komisije (EU) 2018/1508 z dne 10. oktobra 2018 o določitvi koeficienta amortizacije, ki se uporabi pri nakupu posnetega mleka v prahu z javno intervencijo v obračunskem letu 2019

11.10.2018   
               
               
                  SL
               
               
                  Uradni list Evropske unije
               
               
                  L 255/12
               
            
         IZVEDBENA UREDBA KOMISIJE (EU) 2018/1508
         z dne 10. oktobra 2018
         o določitvi koeficienta amortizacije, ki se uporabi pri nakupu posnetega mleka v prahu z javno intervencijo v obračunskem letu 2019
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 20(4) Uredbe,
         po posvetovanju z Odborom za kmetijska sklada,
         ob upoštevanju naslednjega:
         
                     (1)
                  
                  
                     Člen 3(1)(e) Delegirane uredbe Komisije (EU) št. 906/2014 (2) določa financiranje amortizacije kmetijskih proizvodov, ki se skladiščijo pri javni intervenciji.
                  
               
                     (2)
                  
                  
                     Točke 1, 2 in 3 Priloge V k Delegirani uredbi (EU) št. 906/2014 določajo metodo za izračun stopnje amortizacije, ki se uporabi v obliki koeficienta. Stopnja amortizacije v času nakupa kmetijskih proizvodov ne sme biti višja od razlike med nakupno ceno in ocenjeno ceno odstranitve za vsakega od teh proizvodov. Stopnjo je treba določiti za vsak proizvod, in sicer pred začetkom obračunskega leta. Poleg tega lahko Komisija ob nakupu amortizacijo omeji na del te amortizacijske stopnje, vendar ta del ne sme biti manjši od 70 % skupne amortizacije.
                  
               
                     (3)
                  
                  
                     Zato je treba določiti koeficient za posneto mleko v prahu, ki ga države članice uporabijo pri mesečnih nakupnih vrednostih v obračunskem letu 2019.
                  
               
                     (4)
                  
                  
                     Zavoljo dobrega upravljanja odhodkov, ki jih financira Evropski kmetijski jamstveni sklad, bi bilo treba Komisijo uradno obvestiti o odhodkih, izračunanih po uporabi koeficientov amortizacije –
                  
               SPREJELA NASLEDNJO UREDBO:
         
            Člen 1
            Kar zadeva posneto mleko v prahu, ki se ga nakupi z javno intervencijo in skladišči ali ga prevzamejo države članice med 1. oktobrom 2018 in 30. septembrom 2019, države članice uporabijo koeficient amortizacije 0,21 na vrednost posnetega mleka v prahu, ki se ga nakupi vsak mesec.
         
         
            Člen 2
            Države članice Komisijo uradno obvestijo o zneskih odhodkov, izračunanih po uporabi koeficientov amortizacije iz člena 1 te uredbe, in sicer prek izjav o odhodkih, določenih v skladu z Izvedbeno uredbo Komisije (EU) št. 908/2014 (3).
         
         
            Člen 3
            Ta uredba začne veljati tretji dan po objavi v Uradnem listu Evropske unije.
            Uporablja se od 1. oktobra 2018.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. oktobra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 549.
         
            (2)  Delegirana uredba Komisije (EU) št. 906/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi z odhodki za javno intervencijo (UL L 255, 28.8.2014, str. 1).
         
            (3)  Izvedbena uredba Komisije (EU) št. 908/2014 z dne 6. avgusta 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrjevanjem obračunov, pravili o kontrolah, varščinami in preglednostjo (UL L 255, 28.8.2014, str. 59).